พรรณิการ์ ไม่กลัวโดนฟ้อง ติดคุก เผยเป็นหน้าที่ต้องถามรัฐบาลเรื่อง 1MDB (คลิป)
ช่อ พรรณิการ์อดีต ส.ส.พรรคอนาคตใหม่ ไม่กลัวโดนฟ้อง หรือติดคุก เผยเป็นหน้าที่ต้องถามรัฐบาลเรื่อง 1MDB และรัฐบาลต้องตอบเพื่อให้ประชาชนคลายข้อสงสัยเมื่อวันที่ 24 ก.พ. 63 นางสาวพรรณิการ์ วานิช อดีตสมาชิกสภาผู้แทนราษฎรพรรคอนาคตใหม่ เปิดเผยผ่านรายการ ถามตรงๆ กับจอมขวัญ ไทยรัฐทีวี ช่อง 32 ว่า หลังจากที่ตนออกมาเปิดเผยเรื่องคดีอาชญากรรมทางการเงิน 1MDB หรือ 1Malaysia Development Berhad ตนก็คิดไว้อยู่แล้วว่าจะต้องถูกดำเนินคดีสำหรับเหตุผลที่ทำไมถึงต้องออกมาพูดเรื่องดังกล่าว เพราะมีข้อมูล และมีเหตุให้สงสัย มีหลายข้อมที่ควรเชื่อได้ว่า น่าจะมีเบื้องหลัง เมื่อเราถามมายังรัฐบาล เราก็คาดหวังจะได้รับคำตอบ โดยข้อมูล1MDB นี้เราได้ทำข้อมูลกันเป็นเดือนๆ และต้องการใช้ในเพื่ออภิปรายนายกรัฐมนตรีโดยรัฐบาลบอกว่าจะฟ้อง ซึ่งจริงๆ แล้วเราคาดหวังว่าผู้ที่เกี่ยวข้องน่าจะตอบโต้ด้วยข้อเท็จจริง แต่การใช้วิธีการฟ้องนั้นอาจส่อถึงว่า ผู้ที่เกี่ยวข้องอาจจะตอบคำถามไม่ได้ แต่ทางเราก็ดีใจที่เห็นกรมราชทัณฑ์ออกมาชี้แจงสำหรับข้อซักถามที่ว่า ทำไมถึงไม่เปิดเผยเรื่อง 1MDB ในการอภิปรายไม่ไว้วางใจ โดยให้ ส.ส.คนอื่น อภิปรายแทน ซึ่งอาจจะได้รับเอกสิทธิ์การเป็น ส.ส. และอาจจะได้คำตอบโดยตรงจากนายกฯ นางสาวพรรณิการ์ กล่าวอีกว่าจากประสบการณ์ที่ทำงานในสภาแม้จะไม่นาน ต่อให้อยู่ในสภาก็ใช่ว่าจะได้รับคำตอบ หรือ ไม่ได้ความว่า คำตอบจะอยู่ในคำพูดนั้นเรื่อง 1MDB เป็นเรื่องใหญ่ รายละเอียดเยอะมาก การเปลี่ยนคนอภิปรายภายใน 2-3 วันไม่สามารถถ่ายทอดให้ ส.ส.คนอื่นได้ เราทำข้อมูลทำมา 2 เดือน ซึ่งหากใครได้รับไม้ต่อจากเราไป ก็จะกลายเป็นการกดดัน ส.ส.ท่านนั้นเปล่าๆ ที่สำคัญไม่มีใครอยากติดคุก ไม่มีใครอยากโดนฟ้องร้อง แต่การติดคุกหรือโดนฟ้อง เป็นเรื่องที่เล็กน้อยมาก เมื่อเทียบกับความจำเป็นที่มีต่อประชาชน ที่ต้องเผยแพร่ความจริงไม่ใช่ความกล้า แต่เป็นเรื่องของหน้าที่ เราทำให้ฐานะราษฎร แม้ไม่ใช่ผู้แทนราษฎรแล้วก็ตามส่วนการพูดชื่อ หรืออ้างชื่อเจ้าหน้าที่ และหน่วยงานของรัฐโดยไม่ใช่อักษรย่อ โดยมีบุคคลคนเดียวที่พูดถึงเป็นอักษรย่อคนเดียว เพราะคนนั้นเป็นเอกชน ซึ่งในมุมของเจ้าหน้าที่รัฐนั้น เพราะทานอยู่ในนามเจ้าหน้าที่รัฐไทย ที่เราเสียภาษี เราไม่ได้ตั้งใจเอาผิดเป็นรายบุคคล แต่หน่วยงานนั้น หรือรัฐบาลไม่มีส่วนรู้เห็นเลยเป็นไปได้ยากมากทางด้าน พ.ต.อ.ณรัชต์ เศวตนันทน์ อธิบดีกรมราชทัณฑ์ กล่าวว่า จากการตรวจสอบข้อมูลทั้งหมด นายจัสโต้ ซาเวียร์ อันเดร เป็นอาญชรกรคนหนึ่ง จำเลยเคยเป็นลูกจ้างบริษัท ปิโตรซาอุดิ อินเตอร์เนชันแนล จำกัด (ผู้เสียหาย) ในตำแหน่งผู้ช่วยผู้บริหาร เมื่อผู้เสียหายเลิกจ้างจำเลยตามกฎหมายแล้ว จำเลยกลับขู่เข็ญว่าจะเปิดเผยความลับของผู้เสียหาย และจะขายข้อมูลความลับดังกล่าวให้กับบุคคลภายนอก หากผู้เสียหายไม่ยอมจ่ายเงินจำนวน 2.5 ล้านฟรังก์สวิส หรือประมาณ 80.6 ล้านบาทมีหมายจับให้ตำรวจกองปราบไปจับก่อน อัยการฟ้อง ผู้พิพากษาตัดสิน โดยตัดสินว่า จำเลยทำผิดร้ายแรงและสามารถก่อให้เกิดความเสียหายทางธุรกิจแก่ผู้เสียหายได้ จึงลงโทษจำคุก 6 ปี จำเลยให้การรับสารภาพ จึงลดโทษให้กึ่งหนึ่ง คงเหลือจำคุก 3 ปีส่วนที่ว่าจะเกี่ยวข้องกับ 1MDB ของมาเลเซียหรือไม่นั้น ทางเราก็ไม่เห็นข้อมูลจากเอกสารสำหรับปมข้อสงสัยเรื่องมีคนเข้าเยี่ยมซาเวียร์ พ.ต.อ.ณรัชต์ กล่าวว่า 10 รายชื่อที่ผู้ต้องขังได้เขียนไว้ว่าจะมีคนเข้ามาเยี่ยม ซึ่งมีการเปลี่ยนแปลงแค่ 1 ครั้ง หากมีการเปลี่ยนแปลงส่วนใหญ่จะเป็นเจ้าหน้าที่รัฐที่เข้ามาสอบสวนปากคำเพิ่มเติมในคดี ซึ่งมีหนังสือราชการขออนุญาตมาด้วยทุกครั้ง.
ช่อ พรรณิการ์ อดีต ส.ส.พรรคอนาคตใหม่ ไม่กลัวโดนฟ้อง หรือติดคุก เผยเป็นหน้าที่ต้องถามรัฐบาลเรื่อง 1MDB และรัฐบาลต้องตอบเพื่อให้ประชาชนคลายข้อสงสัย
1MDB,กองทุน1MDB,พรรณิการ์ วานิช,ประยุทธ์ จันทร์โอชา,ถามตรงๆ กับจอมขวัญ,ณรัชต์ เศวตนันทน์,ข่าวทั่วไป